«Փառատոնը բացում է մեր ժամանակների հրաշալի երաժիշտներից մեկը` Նեեմե Յաարվին: Աշխարհում գրեթե չկա մի հզոր նվագախումբ, որը նա ղեկավարած չլինի: Յաարվին և իր դիրիժոր որդիները մեծագույն նվեր են աշխարհի երաժշտարվեստում: Մոլորակի վրա քիչ են նման ընտանիքները, և ես մեծ ոգևորություն եմ ապրում, որ նրա ղեկավարությամբ նվագախումբը պետք է ոչ միայն էստոնական, այլև Արամ Խաչատրյանի երաժշտությունը ներկայացնի»,-«Արմենպրես»-ի հաղորդմամբ` նշեց փառատոնի հիմնադիր նախագահ, գեղարվեստական ղեկավար, կոմպոզիտոր Ստեփան Ռոստոմյանը: